cometadata/datacite-titles-descriptions-related-identifiers huggingface dataset:
DOI: 10.14457/tu.the.2014.328
title: แผนธุรกิจร้านรองเท้าแฟชั่นผู้หญิงขนาดพิเศษ

description: ร้านจำหน่ายรองเท้าแฟชั่นผู้หญิงขนาดพิเศษ เป็นธุรกิจที่สร้างขึ้นมาเพื่อตอบโจทย์ให้กับกลุ่มผู้หญิงที่ต้องการสวมใส่รองเท้าแฟชั่น แต่ประสบกับปัญหาไม่มีขนาดเท้าที่ตนเองต้องการ อีกทั้งเมื่อพบกับรองเท้าขนาดที่สามารถสวมใส่ได้ ก็พบกับปัญหาแบบรองเท้าที่ไม่ค่อยสวยงาม ทันสมัยเท่าใดนัก ถึงแม้ว่าธุรกิจจะดำเนินไปในรูปแบบการทำการตลาดแบบเจาะจง (Niche Marketing) ที่กลุ่มลูกค้ามีจำนวนไม่มาก เป็นผู้บริโภคกลุ่มเล็กในตลาด อย่างไรก็ตามในอนาคตนั้นมีโอกาสที่ตลาดรองเท้าขนาดพิเศษนี้จะขยายตัว เติบโตไปได้ด้วยดี จากพัฒนาการด้านสรีระของเด็กรุ่นใหม่ที่มีร่างกายสูงใหญ่กว่าคนรุ่นก่อน ซึ่งขนาดเท้าก็มีพัฒนาการที่ใหญ่ตามกันไป ผนวกกับความนิยมของคนรุ่นใหม่ที่ชื่นชอบการแต่งกาย สนใจในรูปลักษณ์ของตนเองมากขึ้น การมีรองเท้าสวมใส่ที่สวยงามและเข้ากับเสื้อผ้าเครื่องแต่งกายในชุดต่างๆ จึงเป็นสิ่งที่ช่วยส่งเสริมภาพลักษณ์ให้ได้ ดังนั้นธุรกิจจำหน่ายรองเท้าแฟชั่นผู้หญิงขนาดพิเศษนี้จึงเป็นธุรกิจที่มีความน่าสนใจและมีแนวโน้มที่จะเติบโตไปได้ด้วยดีในอนาคตจากการทำวิจัยตลาดกับกลุ่มตัวอย่าง ซึ่งเป็นผู้บริโภคที่สวมรองเท้าขนาด 40 ขึ้นไป พบว่าปัจจัยที่กลุ่มตัวอย่างใช้ในการพิจารณาเลือกซื้อรองเท้าแฟชั่นนั้น ได้แก่ ความสวยงาม ใส่แล้วสามารถเข้ากับเสื้อผ้าได้หลายชุด ราคา และการสวมใส่ที่สบายเท้า ด้วยเหตุนี้ธุรกิจจึงต้องการที่จะนำเสนอรองเท้าขนาดพิเศษที่มีแบบสวยงาม และสวมใส่สบาย ซึ่งในตลาดยังไม่มีคู่แข่งรายใดได้นำเสนอสองอย่างนี้ควบคู่กันไป ทั้งนี้จากการวิเคราะห์สภาพแวดล้อมภายนอกพบว่าเทคโนโลยีที่ทันสมัยในปัจจุบันได้อำนวยความสะดวกให้การซื้อของผ่านช่องทางออนไลน์เป็นอย่างง่ายและรวดเร็ว จึงได้กำหนดกลยุทธ์ของธุรกิจให้จำหน่ายรองเท้าแฟชั่นขนาดพิเศษนี้ผ่านช่องทางออนไลน์ โดยกลุ่มลูกค้าเป้าหมายหลักของธุรกิจ คือ ผู้หญิงที่สวมรองเท้าขนาด 40 ขึ้นไปที่ชื่นชอบการแต่งกายเข้ากับสมัยนิยม  เมื่อได้ทำการวิเคราะห์ทางการเงินพบว่าธุรกิจสามารถทำตามนโยบายการเงินที่ตั้งเอาไวได้ โดยธุรกิจสามารถคืนทุนได้ในระยะเวลาที่ตั้งเป้าหมายไว้ ทั้งนี้ภายใต้การคาดการณ์ด้านยอดขายในสถานการณ์ปกติ การดำเนินงานของธุรกิจ จะมีกำไรสุทธิเป็นบวกตั้งแต่ปีที่ 2 เป็นต้นไป มูลค่าปัจจุบันสุทธิของธุรกิจและอัตราผลตอบแทนของโครงการอยู่ในเกณฑ์ดี จากการวิเคราะห์ข้อมูล การวางแผนกลยุทธ์ทางธุรกิจและกลยุทธ์ในการดำเนินงานต่างๆ ทำให้มั่นใจได้ว่าแผนธุรกิจร้านรองเท้าแฟชั่นผู้หญิงขนาดพิเศษนี้จะสามารถประสบความสำเร็จได้อย่างแน่นอน
DOI: 10.14457/tu.the.2017.889
title: เชื้อเพลิงอัดแท่งร่วมจากระบบบำบัดน้ำเสียชุมชน: กรณีศึกษา โรงบำบัดน้ำเสียชุมชนแห่งหนึ่งในเมืองพัทยา

description: จากการศึกษากากตะกอนจากระบบบำบัดน้ำเสียชุมชนนั่นพบว่าเข้าข่ายอยู่ในกลุ่มที่สามารถนำไปใช้ประโยชน์เพื่อแปรรูปเป็นเชื้อเพลิงอัดแท่ง ซึ่งสอดคล้องกับโครงการส่งเสริมการใช้ประโยชน์กากอุตสาหกรรมและลดปริมาณกากที่ต้องฝังกลบ และคู่มือแนวทางและเกณฑ์คุณสมบัติของเสียเพื่อการแปรรูปเป็นแท่งเชื้อเพลิงและบล็อกประสาน กรมโรงงานอุตสาหกรรม งานวิจัยนี้จึงมีวัตถุประสงค์เพื่อศึกษาศักยภาพกากตะกอนจากระบบบำบัดน้ำเสียชุมชน โรงบำบัดน้ำเสีย ซอยวัดบุณย์กัญจนาราม เมืองพัทยา ตำบลหนองปรือ อำเภอบางละมุง จังหวัดชลบุรี เพื่อนำไปใช้เป็นเชื้อเพลิงอัดแท่ง ทั้งนี้ได้นำกากตะกอนจากระบบบำบัดน้ำเสียชุมชนที่ได้ลดความชื้นแล้วด้วยเครื่องรีดตะกอน มาทำการศึกษาองค์ประกอบพื้นฐานและคุณสมบัติทางเชื้อเพลิงด้วยวิธีตามมาตรฐาน ASTM รวมทั้งทำการขึ้นรูปเป็นเชื้อเพลิงอัดแท่งด้วยกระบวนการอัดเย็นอ้างอิงคู่มือแนวทางและเกณฑ์คุณสมบัติของเสียเพื่อการแปรรูปเป็นแท่งเชื้อเพลิงและบล็อกประสาน กรมโรงงานอุตสาหกรรม จากการศึกษาพบว่ากากตะกอนจากระบบบำบัดน้ำเสียชุมชนได้ให้ค่าความร้อนที่ต่ำกว่า 3,000 กิโลแคลอรี่ต่อกิโลกรัมซึ่งไม่เพียงพอต่อการนำไปแปรรูปเป็นเชื้อเพลิงอัดแท่ง ผู้วิจัยจึงได้เล็งเห็นในการนำวัสดุเหลือใช้ชีวมวล คือ ผงถ่านมาผสมกับกากตะกอนจากระบบบำบัดน้ำเสียชุมชนเพื่อศึกษาเป็นเชื้อเพลิงร่วมในการเพิ่มค่าความร้อนในอัตราส่วนตั้งแต่ร้อยละ 10 จนถึงร้อยละ 90 โดยน้ำหนัก โดยการขึ้นรูปของแท่งเชื้อเพลิงมีการใช้แป้งมันสำปะหลังเป็นตัวประสานร้อยละ 10 โดยน้ำหนักในแต่ทุกอัตราส่วนเพื่อช่วยในการขึ้นรูปของแท่งเชื้อเพลิงให้ดีขึ้น จากนั้นนำมาหาค่าความร้อน ปริมาณส่วนที่ไม่สามารถเผาไหม้ได้ และค่าความแข็ง ผลการศึกษาพบว่าผงถ่านสามารถเพิ่มคุณสมบัติทางเชื้อเพลิงโดยให้ค่าความร้อนที่สูงขึ้น และในทำนองเดียวกันนั้นค่าส่วนที่เผาไหม้ไม่ได้ก็ยิ่งน้อยลงเรื่อย ๆ ตามอัตราส่วนของผงถ่านที่เพิ่มขึ้น และเมื่อนำมาทดสอบค่าความแข็งของแท่งเชื้อเพลิงที่อัตราส่วนผสมของผงถ่านที่เพิ่มขึ้นทำให้ชิ้นงานมีการทนต่อแรงกด นอกจากการพิจารณาคุณสมบัติทางเชื้อเพลิงแล้วทางผู้วิจัยได้พิจารณาความเหมาะสมด้านเศรษฐศาสตร์ของการดำเนินการผลิตเชื้อเพลิงอัดแท่งร่วมพบว่าให้ระยะการคืนทุนที่สั้น จากการศึกษานี้แสดงให้เห็นว่ากากตะกอนจากระบบบำบัดน้ำเสียชุมชนที่นำมาศึกษามีศักยภาพสามารถนำมาพัฒนาเป็นเชื้อเพลิงอัดแท่งเพื่อเป็นการเพิ่มมูลค่าของของเสีย ลดปริมาณของเสียที่ถูกส่งไปฝังกลบ และเป็นการเพิ่มปริมาณการใช้พลังงานทดแทนภายในประเทศอีกด้วย
DOI: 10.14457/tu.the.2017.890
title: การประเมินประสิทธิภาพการควบคุมทางแยกแบบแปรผันตามสภาพจราจร: กรณีศึกษา บนทางแยกศาลเด็ก จังหวัดเชียงใหม่

description: ระบบควบคุมสัญญาณไฟจราจรบนทางแยกของกรมทางหลวงโดยส่วนใหญ่ ใช้เป็นระบบสัญญาณไฟจราจรแบบกำหนดเวลาคงที่ สามารถที่จะกำหนดเวลาให้มีแตกต่างกันได้ตามช่วงเวลาของวัน แต่ในความเป็นจริงแล้วปริมาณจราจรบนทางแยกจะมีความผันผวนเปลี่ยนแปลงอยู่ตลอดเวลา จนกระทั่งระบบควบคุมสัญญาณไฟจราจรแบบกำหนดเวลาคงที่ ไม่สามารถที่จะจัดการจราจรบริเวณทางแยกได้  กรมทางหลวง จึงได้นำระบบการควบคุมสัญญาณไฟจราจรแบบปรับเปลี่ยนตามการจราจรแบบทันการณ์มาใช้แทน เพื่อเป็นการแก้ปัญหาระบบสัญญาณไฟจราจรดังกล่าวให้มีประสิทธิภาพในการจัดการจราจรมากยิ่งขึ้น          ซึ่งงานวิจัยนี้ พบว่า การนำระบบการควบคุมสัญญาณไฟแบบปรับเปลี่ยนตามการจราจรแบบทันการณ์มาใช้ที่แยกศาลเด็ก ช่วยทำให้ความยาวของแถวคอยลดลงได้ถึงร้อยละ 3 ถึง 50 และความล่าช้าในการเดินทางลดลงได้ถึงร้อยละ 2 ถึง 21 โดยการควบคุมสัญญาณไฟดังกล่าวนี้จะทำงานได้ดีมากยิ่งขึ้นเมื่อปริมาณจราจรบนถนนมีค่าที่น้อย
DOI: 10.14457/tu.the.2017.891
title: การศึกษาพฤติกรรมการใช้ความเร็วของยานพาหนะบนทางหลวงในเขตนอกเมือง

description: การศึกษานี้เป็นการศึกษาพฤติกรรมการใช้ความเร็วของยานพาหนะบนทางหลวงเขตนอกเมือง ได้แก่ ทางหลวง 2 ช่องจราจร ทางหลวงแบบหลายช่องจราจร และทางหลวงพิเศษระหว่าเมือง ซึ่งจากสถิติความเร็วภาคสนามพบว่า ผู้ขับขี่จำนวนมากไม่สามารถขับขี่ภายใต้ความเร็วที่กฎหมายกำหนดและผู้ขับขี่ใช้ความเร็วของรถยนต์ในเวลากลางคืน (18:01-05:59 น.) สูงกว่าช่วงเวลากลางวัน (06:00-18:00 น.) โดยเฉพาะอย่างยิ่งทางหลวง 2 ช่องจราจร ยิ่งไปกว่านั้นข้อมูลสถิติยังบ่งชี้  บอกว่า การใช้ความเร็วของยานพาหนะยิ่งมีค่ามากขึ้นเมื่อลักษณะทางกายภาพของทางหลวงดีขึ้น การศึกษายังพบอีกว่าความเร็วของยานพาหนะบนทางหลวงทุกประเภทมีค่าการกระจายตัวค่อนข้างสูงจนอาจส่งผลให้โอกาสของการเกิดอุบัติเหตุบนทางหลวงมีเพิ่มสูงขึ้น
DOI: 10.14457/tu.the.2017.892
title: การประเมินประสิทธิภาพของป้ายบอกความเร็วบนทางหลวงหมายเลข 32

description: การศึกษานี้ เป็นการศึกษาถึงประสิทธิภาพของการใช้ป้ายบอกความเร็วเพื่อลดความเร็วของยานพาหนะบนทางหลวง ซึ่งจากการศึกษาพบว่า ผู้ใช้ทางส่วนใหญ่ด้วยความเร็วเกินกว่ากฎหมายกำหนด ป้ายบอกความเร็วไม่สามารถลดความเร็วของยานพาหนะได้อย่างจริงจังและถาวรได้ ซึ่งผลการทดสอบผลต่างของค่าเฉลี่ยแบบเป็นคู่พบว่า ผู้ใช้ทางจะลดความเร็วในการขับขี่เมื่อเข้าสู่พื้นที่ป้ายบอกความเร็วและจะทำการเพิ่มความเร็วกลับมาขับขี่ที่ความเร็วเดิมอีกครั้งเมื่อผู้ใช้ทางขับขี่ผ่านตำแหน่งป้ายบอกความเร็วไปแล้ว การติดตั้งป้ายบอกความเร็วบนทางหลวงที่ใช้ความเร็วสูงยังอาจเป็นการเพิ่มโอกาสของการเกิดอุบัติเหตุให้สูงขึ้นได้
DOI: 10.14457/tu.the.2017.893
title: การพัฒนาถนนดินซีเมนต์ผสมน้ำยางพารา

description: การพัฒนาถนนดินซีเมนต์ผสมน้ำยางพารา งานวิจัยนี้มีวัตถุประสงค์เพื่อนำน้ำยางพาราข้นมาปรับปรุงคุณภาพถนนดินซีเมนต์ โดยการวิจัยเป็นการน้ำยางพาราข้น ชนิด 60% HA มาผสมกับสารผสมเพิ่มและน้ำ  จากนั้นจึงนำไปพรมบนถนนดินลูกรังซีเมนต์และทำการบดอัดตามมาตรฐานถนนดินซีเมนต์ของกรมทางหลวงชนบท ซึ่งวัสดุดินลูกรังที่นำมาทำการวิจัยได้นำมาจาก  อำเภอตระการพืชผล จังหวัดอุบลราชธานี จากการวิจัยพบว่าดินลูกรังจัดอยู่ในกลุ่มดินประเภทกรวดมีดินเหนียวปน กรวด-ทราย-ดินเหนียว ขนาดคละกันไม่ดีผสมกัน (สัญลักษณ์กลุ่ม คือ GC) จากการศึกษาพบว่าดินลูกรังผ่านมาตรฐานการทำงานพื้นทางดินซีเมนต์ เมื่อนำมาทำการทดลองหาส่วนผสมระหว่าง ดินลูกรัง ปูนซีเมนต์ น้ำยางพาราข้นร้อยละ 60 HA สารผสมเพิ่มและน้ำ พบว่าอัตราส่วนที่เหมาะสมคือคือ ปูนซีเมนต์ร้อยละ 8 ของน้ำหนักดินลูกรัง น้ำยางพาราข้นร้อยละ 5 ของน้ำหนักปูนซีเมนต์ สารผสมเพิ่มร้อยละ 2 ของน้ำหนักน้ำยางพาราข้น และปริมาณน้ำสะอาดที่ทำให้ดินมีความชื้นที่เหมาะสมที่ร้อยละ 95 เมื่อทำการบ่มตัวอย่างที่ 7 วัน พบว่ากำลังอัดของดินซีเมนต์ผสมน้ำยางพารามีกำลังอัดสูงสุด 21.49 กิโลกรัมต่อตารางเซนติเมตร ซึ่งผ่านมาตฐานงานพื้นทางดินซีเมนต์ของกรมทางหลวงชนบท (มทช. 244-2556)
DOI: 10.14457/tu.the.2017.894
title: การศึกษาพฤติกรรมแผ่นพื้นคอมโพสิตระหว่างคอนกรีตกับแผ่นเหล็กรีดลอนภายใต้แรงสถิตโดยวิธีการไฟไนต์เอลิเมนต์

description: แผ่นพื้นคอมโพสิตระหว่างคอนกรีตทับหน้ากับแผ่นเหล็กรีดลอนได้รับความนิยมอย่างแพร่หลายในการก่อสร้างอาคาร เนื่องจากสามารถลดระยะเวลาการก่อสร้างอีกทั้งน้ำหนักโดยรวมของอาคารลดลงเมื่อเทียบกับโครงสร้างคอนกรีตเสริมเหล็กโดยทั่วไป ในการศึกษาพฤติกรรมของแผ่นพื้นคอมโพสิตสามารถทำได้โดยการทดสอบในห้องปฏิบัติการซึ่งให้ผลที่น่าเชื่อถือ แต่มีข้อจำกัดในเรื่องของเวลาและค่าใช้จ่ายที่สูง ดังนั้นการวิเคราะห์โดยใช้แบบจำลองทางคณิตศาสตร์จะช่วยลดปัญหาดังกล่าว วิธีการไฟไนต์เอลิเมนต์เป็นวิธีการวิเคราะห์โครงสร้างที่ได้รับความนิยมอย่างแพร่หลายเนื่องจากสามารถวิเคราะห์ผลของตัวแปรอื่นที่ไม่สามารถทำได้ในการทดลอง  งานวิจัยนี้ศึกษาพฤติกรรมแผ่นพื้นคอมโพสิต 4 รูปแบบ ได้แก่ แผ่นพื้นที่ไม่เสริมกำลังต้านแรงเฉือนในแนวนอนระหว่างผิวสัมผัส (SN)  แผ่นพื้นที่เสริมกำลังด้วยอุปกรณ์ต้านแรงเฉือน (SS) แผ่นพื้นที่เสริมกำลังด้วยอุปกรณ์ต้านแรงเฉือนและเหล็กเสริมตามยาว (SSR) และ แผ่นพื้นคอนกรีตที่ไม่มีแผ่นเหล็กรีดลอนเสริมด้วยเหล็กเสริมตามยาว (SR) โดย 3 รูปแบบแรกมีผลการทดสอบจากงานวิจัยที่ผ่านมา ในการวิเคราะห์จะใช้โปรแกรม ABAQUS สร้างแบบจำลองแผ่นพื้นคอมโพสิตดังกล่าว ทำการเปรียบเทียบผลที่ได้จากการวิเคราะห์และผลการทดสอบตลอดจนปรับแก้ตัวแปรต่างๆจนผลที่ได้สอดคล้องกัน จากนั้นจะศึกษาผลของตัวแปรอื่น ได้แก่ กำลังอัดของคอนกรีต ความหนาของแผ่นเหล็กรีดลอด รูปแบบการเสริมกำลังต้านแรงเฉือนในแนวนอน และ ผลของเหล็กเสริมตามยาวที่เสริมในร่องของแผ่นเหล็กรีดลอนผลการวิเคราะห์พบว่าความสัมพันธ์ระหว่างน้ำหนักบรรทุกกับการเคลื่อนที่ที่กึ่งกลางช่วงของแผ่นพื้นคอมโพสิตในช่วงเชิงเส้นก่อนการแตกร้าวของคอนกรีตใกล้เคียงกับผลของการทดสอบอย่างมีนัยสำคัญ แต่จะมีความแตกต่างอย่างไม่มีนัยสำคัญในช่วงที่ไม่เชิงเส้นภายหลักการแตกร้าวของคอนกรีต แผ่นพื้นคอมโพสิตที่ไม่ได้เสริมกำลังรับแรงเฉือนในแนวราบระหว่างผิวสัมผัสของคอนกรีตและเหล็กรีดลอน รับน้ำหนักได้น้อยมากเมื่อเทียบกับตัวอย่างที่มีการเสริมกำลังต้านแรงเฉือน ทั้งนี้เป็นเพราะแผ่นเหล็กรีดลอนมีความหนาเพียง 0.75 มิลิเมตร ทำให้เมื่อคอนกรีตทับหน้าแตกร้าวเนื่องจากโมเมนต์ดัดน้ำหนักบรรทุกจะถ่ายลงแผ่นเหล็กทั้งหมดซึ่งแผ่นเหล็กไม่สามารถต้านน้ำหนักบรรทุกได้ การเสริมกำลังต้านแรงเฉือนในแนวราบจะช่วยให้วัสดุทั้งสองทำงานร่วมกันแบบคอมโพสิต ทำให้กำลังต้านทานน้ำหนักบรรทุกสูงขึ้นอย่างมีนัยสำคัญ การเสริมเหล็กตามยาวในร่องของแผ่นเหล็กรีดลอนจะช่วยให้ความสามารถในการต้านทานโมเมนต์ดัดของแผ่นพื้นสูงขึ้นอย่างมีนัยสำคัญทั้งนี้เนื่องจากแผ่นเหล็กรีดลอนบางมากทำให้เหล็กไม่สามารถต้านแรงดึงได้อย่างเพียงพอเมื่อคอนกรีตทับหน้าแตกร้าว หรืออาจกล่าวได้ว่าแผ่นเหล็กรีดลอนจะทำหน้าที่เหมือนไม้แบบและเป็นเหล็กเสริมด้วย ดังนั้นในการออกแบบควรพิจารณาผลของการเสริมเหล็กตามยาวในร่องของแผ่นเหล็กรีดลอนร่วมด้วย
DOI: 10.14457/tu.the.2017.895
title: การสร้างแบบจำลองพาราเมตริกจากข้อมูลเมฆจุด 3 มิติจากภาพถ่ายเพื่อการสร้างแบบจำลองสารสนเทศอาคาร

description: วิทยานิพนธ์เล่มนี้มุ่งหมายศึกษาการสร้างแบบจำลองพาราเมตริกจากข้อมูลภาพถ่าย โดยระบบสารสนเทศอาคาร (บิม) ซึ่งเป็นวิธีการใหม่สำหรับการจัดการข้อมูลในอุตสาหกรรมก่อสร้าง โดยบิมถูกนำมาใช้กันอย่างแพร่หลายเพื่อนำมาใช้สำหรับการจัดการโครงสร้าง และการแลกเปลี่ยนข้อมูลเกี่ยวกับข้อมูลโครงสร้างในระบบบิม อย่างไรก็ตามการสร้างโมเดลบิมยังคงเป็นกระบวนการที่ต้องใช้แรงงานมาก โดยเฉพาะอย่างยิ่งการสร้างแบบจำลองจากอาคารที่มีอยู่แล้ว ซึ่งการใช้แบบจำลองแคด (Computer Aided Design) ไม่สามารถใช้ได้ โดยในปัจจุบันกระบวนการของการสร้างแบบจำลองบิม สำหรับโครงสร้างที่สร้างเสร็จแล้ว สร้างผ่านจุดเมฆ 3 มิติ จากกล้องเลเซอร์สแกน อย่างไรก็ตามการสแกนด้วยเลเซอร์เสียเวลาและมีราคาสูงเนื่องจากต้องใช้แรงงานที่มีฝีมือในการทำงานอย่างมาก ในทางตรงกันข้ามเทคนิคการสร้างแบบจำลอง 3 มิติ จากภาพถ่ายประหยัด มีประสิทธิภาพ และสะดวกในการเก็บข้อมูลมากกว่า โดยในวิทยานิพนธ์ฉบับนี้ได้ใช้จุดเมฆ 3 มิติ จากภาพถ่ายและการสแกนด้วยเลเซอร์เพื่อตรวจจับระนาบโดยอัตโนมัติ โดยใช้การตรวจจับระนาบบนพื้นฐานของการประมาณข้อมูลรูปแบบ M ที่มีความสอดคล้องสูง (M-Estimator Sample Consensus) โดยข้อมูลตัวอย่างที่ใช้ในการศึกษาได้จากห้องปฏิบัติการ, ทางเดินและห้องเรียน ซึ่งมีจุดเมฆ 3 มิติ จากระนาบที่สามารถมองเห็นได้ เช่นผนังและพื้น สำหรับวิธีการประมาณข้อมูลรูปแบบ M ที่มีความถูกต้องสูงจะถูกประยุกต์ใช้เพื่อตรวจจับระนาบในจุดเมฆ 3 มิติ จากเทคนิคภาพถ่ายและเลเซอร์สแกน และ พารามิเตอร์ที่ได้จากอัลกอริทึมการตรวจหาระนาบจะถูกใช้ในการสร้างแบบจำลองบิมผ่านการสร้างแบบจำลองข้อมูลอาคารผ่านเครื่องมือขยายระบบสารสนเทศ (Extensible Building Information Modeling หรือ xBIM) อัลกอริธึมการตรวจจับระนาบที่เสนอจะแสดงผลลัพธ์ซึ่งมีข้อผิดพลาดของค่าความผิดพลาดเฉลี่ย ผลจากวิทยานิพนธ์ฉบับนี้แสดงให้เห็นว่าสามารถสร้างแบบจำลองบิมจากจุดเมฆของข้อมูลภาพ 3 มิติได้ซึ่งเป็นระบบที่สะดวกและใช้งานง่ายกว่าจุดเมฆจากเครื่องเลเซอร์สแกน
DOI: 10.14457/tu.the.2017.896
title: ปัจจัยความสำเร็จในการจัดการความรู้สำหรับโครงการเทคโนโลยีสารสนเทศ

description: การวิจัยครั้งนี้มีวัตถุประสงค์เพื่อศึกษาความสำเร็จของโครงการโดยใช้การจัดการความรู้ในโครงการเทคโนโลยีสารสนเทศ งานวิจัยนี้มีวัตถุประสงค์เพื่อทดสอบว่ามีความแตกต่างระหว่างการจัดการโครงการโดยใช้เอกสารหรือไม่ ในการดำเนินงานส่วนใหญ่และการจัดการโครงการให้ความสำคัญกับกิจกรรมทางสังคมที่สำคัญ แนวคิดของการวิจัยคือหลักการของการจัดการความรู้ การวิจัยทำวิจัยเชิงปริมาณโดยใช้แบบสอบถาม ประชากรที่ใช้ในการวิจัยคือสมาชิกของสถาบันบริหารจัดการไทย สมาชิกได้ทำงานใน บริษัท เทคโนโลยีสารสนเทศชั้นนำในประเทศไทย วิเคราะห์ข้อมูลโดยใช้วิธีการถดถอย ผลการวิจัยแสดงให้เห็นว่าการจัดการโครงการส่วนใหญ่โดยเน้นกิจกรรมทางสังคมแสดงถึงความสำเร็จเหนือวิธีการอื่น ๆ เหตุผลก็คือการสื่อสารของมนุษย์เป็นทรัพยากรสำหรับการแสวงหาความรู้ อย่างไรก็ตามวิธีการจัดการโครงการโดยใช้เอกสารเกี่ยวข้องกับความสำเร็จของโครงการ แต่ก็มีประสิทธิภาพน้อยกว่าการจัดการโครงการโดยมุ่งเน้นที่กิจกรรมทางสังคม
DOI: 10.17036/researchdata.aston.ac.uk.00000394
title: Data underpinning article "Raman-amplified pump and its use for parametric amplification and phase conjugation"
DOI: 10.5281/zenodo.2382366
title: maXs fit-files complete - Heidelberg

description: fit-files of maXs30 Thorium measurements
DOI: 10.5281/zenodo.2382367
title: maXs fit-files complete - Heidelberg

description: fit-files of maXs30 Thorium measurements
DOI: 10.5285/5dcdd39a-d3dd-45da-bc6b-866922458ed0
title: Seismic data and velocity models supporting Bentham et al., 2018, 'Investigating the use of 3-D full-waveform inversion to characterize the host rock at a geological disposal site

description: Data deposited are connected to paper "Investigating the use of 3-D full-waveform inversion to characterize the host rock at a geological disposal site" by H.L.M. Bentham, J.V. Morgan and D.A. Angus, in Geophysical Journal International, https://doi.org/10.1093/gji/ggy386. The geological model consists of fractured granite host rock (depth: 800 - 1200 m) with an Excavated disturbed Zone (EdZ) that could be formed through constructing the tunnels. In addition to the host rock, the model contains sedimentary overburden (depth: 0 - 800 m) and a fractured granite bed rock (depth: 1200 - 2000 m). Seismic velocities and rock properties were assigned through analogues e.g. Olkiluoto, Finland. Full data description and method found in Bentham et al. (2018). Data deposited are for Case 1 (no tunnels) and Case 3 (with multiple tunnels). For each case, the following 3D volumes are available: * Seismic data * True velocity model (used to generate seismic data) * Starting velocity model for full-waveform inversion Additionally, the following ASCII files are available to aid the use of the seismic and velocity models: * Locations of sources at surface (Case 1, 2 and 3 except where survey area is reduced [see GJI article]) * Locations of receivers at surface and below tunnels (Case 1, 2 and 3) * Locations of receiver at surface and above and below tunnels (Case 3 only)
DOI: 10.14457/cmu.the.2002.390
title: ผลของโปแตสเซียมคลอเรตต่อคุณภาพของผลลำไย
DOI: 10.14457/cmu.the.2002.391
title: แบบแผนความเหนื่อยล้าในผู้ป่วยมะเร็งปากมดลูกที่ได้รับรังสีรักษาร่วมกับยาเคมีบำบัด
DOI: 10.14457/cmu.the.2002.392
title: สมรรถนะในการปฏิบัติงานของพยาบาลวิชาชีพจบใหม่ในโรงพยาบาลชุมชน เขต 10
DOI: 10.14457/cmu.the.2002.393
title: เจตคติ บรรทัดฐานกลุ่มอ้างอิงและความตั้งใจในการใช้การผูกยึดผู้ป่วยของพยาบาลวิชาชีพในโรงพยาบาลจิตเวช
DOI: 10.14457/cmu.the.2003.682
title: ผลของระยะเวลาการสลับลมและความเร็วลมต่ออัตราการลดความชื้น และคุณภาพลำไยที่อบแห้งทั้งเปลือก
DOI: 10.14457/cmu.the.2003.683
title: ออกซิเดชันที่อุณหภูมิสูงของโลหะผสมไทเทเนียม-อะลูมินัม
DOI: 10.14457/cmu.the.2003.684
title: วงจรอินทิเกรเตอร์แบบสมดุลในโหมดกระแสที่มีการขจัดสัญญาณโหมดร่วม
DOI: 10.14457/cmu.the.2003.685
title: ผลของโปแตสเซียมคลอเรตต่อการเจริญเติบโตและปริมาณสารคล้ายไซโตไคนินของลิ้นจี่
DOI: 10.14457/cmu.the.2003.686
title: ผลของปุ๋ยอินทรีย์และหินฟอสเฟตต่อการเติบโต ผลผลิตและคุณภาพของข้าวพันธุ์ กข 10
DOI: 10.14457/cmu.the.2003.687
title: ผลของกระบวนการกลุ่มตามแนวคิดพิจารณาความเป็นจริงต่อความเครียดและพฤติกรรมการดูแลตนเองด้านสุขภาพจิตของผู้ติดเชื้อเอชไอวี
DOI: 10.14457/cmu.the.2003.688
title: สภาวะความเป็นองค์การแห่งการเรียนรู้ของโรงเรียนบ้านห้วยหล่อดูก อำเภออมก๋อย จังหวัดเชียงใหม่
DOI: 10.14457/cmu.the.2003.689
title: ผลสัมฤทธิ์ทางการเรียนและการปรับเปลี่ยนมโนมติที่คลาดเคลื่อนในวิชาวิทยาศาสตร์ เรื่อง กลไกมนุษย์ของนักเรียนชั้นมัธยมศึกษาปีที่ 2
DOI: 10.14457/cmu.the.2003.690
title: ลักษณะการรวมตัวของผู้สูงอายุในชุมชนชานเมืองจังหวัดเชียงใหม่
DOI: 10.14457/cmu.the.2003.691
title: ผลสัมฤทธิ์ทางการเรียนวิชาวิทยาศาสตร์กายภาพชีวภาพ เรื่อง แสงอาทิตย์และพลังงานของนักเรียนชั้นมัธยมศึกษาตอนปลาย ที่ได้รับการสอนโดยใช้บทเรียนโมดูลสื่อประสม
DOI: 10.14457/cmu.the.2003.692
title: แบบจำลองการใช้น้ำมันเชื้อเพลิงสำหรับยานพาหนะในครัวเรือนในเขตเมืองเชียงใหม่
DOI: 10.14457/tu.the.2014.329
title: ความตั้งใจในการใช้งานแอพวางแผนการเงินส่วนบุคคลบนสมาร์ทโฟน: ผลกระทบของความพร้อมด้านเทคโนโลยี ปัจจัยด้านการยอมรับเทคโนโลยี และอิทธิพลทางสังคม

description: งานวิจัยนี้มีวัตถุประสงค์เพื่อศึกษาอิทธิพลของความพร้อมด้านเทคโนโลยี ปัจจัยด้านการยอมรับเทคโนโลยีและอิทธิพลทางสังคมที่ส่งผลต่อความตั้งใจในการใช้งานแอพวางแผนการเงินส่วนบุคคลบนสมาร์ทโฟน และศึกษาความสัมพันธ์ของความตั้งใจในการใช้งานแอพวางแผนการเงินส่วนบุคคลที่มีต่อการใช้งานแอพจริง รวมถึงการเปรียบเทียบความตั้งใจและพฤติกรรมการใช้งานแอพวางแผนการเงินส่วนบุคคลของช่วงอายุที่ต่างกันของกลุ่มตัวอย่างจากประชากรในเขตกรุงเทพมหานคร ผลการวิจัยพบว่า การรับรู้ความง่ายในการใช้งาน การมองโลกในแง่ดีเกี่ยวกับเทคโนโลยี การรับรู้ประโยชน์ และอิทธิพลทางสังคมส่งผลต่อความตั้งใจในการใช้งานแอพวางแผนการเงินส่วนบุคคลอย่างมีนัยสำคัญ อีกทั้งความตั้งใจในการใช้งานมีความสัมพันธ์กับกลุ่มผู้ใช้และไม่ได้ใช้งานจริง นอกจากนี้จากการศึกษาความตั้งใจและพฤติกรรมการวางแผนการเงินของช่วงอายุที่ต่างกัน พบว่า กลุ่มตัวอย่างที่อยู่ในช่วงอายุที่แตกต่างกันมีความตั้งใจในการใช้งานแตกต่างกัน โดยกลุ่มคนที่สำเร็จการศึกษาและทำงานแล้วตั้งแต่ 5 ปีขึ้นไปมีความตั้งใจในการใช้งานสูงสุด และกลุ่มตัวอย่างที่อยู่ในช่วงอายุที่แตกต่างกันมีความถี่ในการใช้งานแอพติดตามงบประมาณและแอพวางแผนค่าใช้จ่ายและเงินออมที่แตกต่างกัน โดยกลุ่มคนที่สำเร็จการศึกษาและทำงานแล้วตั้งแต่ 5 ปีขึ้นไปมีความถี่ในการใช้งานสูงที่สุด สำหรับแอพช่วยเหลือทางการเงินและแอพคำนวณเงินกู้กลุ่มตัวอย่างที่มีช่วงอายุแตกต่างกันมีความถี่ในการใช้งานไม่แตกต่างกัน
DOI: 10.14457/tu.the.2014.330
title: ประสิทธิผลของโปรแกรมการปรับเปลี่ยนพฤติกรรมการดื่มเครื่องดื่มแอลกอฮอล์ในกลุ่มที่มีรูปแบบการดื่มแบบเสี่ยงต่ำหรือเสี่ยงสูง

description: รูปแบบการดื่มแอลกอฮอล์มี 4 รูปแบบ คือการดื่มแบบเสี่ยงต่ำ เสี่ยงสูง อันตรายและแบบติด ซึ่งในสองรูปแบบหลังจำเป็นต้องได้รับการบำบัดlแต่สองรูปแบบแรกสามารถใช้วิธีการปรับเปลี่ยนพฤติกรรมเพื่อลดหรือเลิกพฤติกรรมการดื่มแอลกอฮอล์ได้ การศึกษาครั้งนี้มีวัตถุประสงค์เพื่อศึกษาประสิทธิผลของโปรแกรมการปรับเปลี่ยนพฤติกรรมการดื่มแอลกอฮอล์ในกลุ่มที่มีรูปแบบการดื่มแบบเสี่ยงต่ำและเสี่ยงสูง  ซึ่งพัฒนามาจากแนวคิดแบบแผนความเชื่อด้านสุขภาพ ทฤษฎีสมรรถนะแห่งตนlและทฤษฎีแรงสนับสนุนทางสังคม โดยใช้รูปแบบการศึกษากึ่งทดลองกับกลุ่มทดลอง 35 คนและกลุ่มควบคุม 35 คนผลการศึกษา พบว่า หลังการทดลองกลุ่มทดลองมีคะแนนเฉลี่ยแบบแผนความเชื่อด้านสุขภาพ สมรรถนะแห่งตนและแรงสนับสนุนทางสังคมสูงกว่ากลุ่มควบคุมอย่างมีนัยสำคัญทางสถิติ (p&lt;0.001) ระดับพฤติกรรมการดื่มเครื่องดื่มแอลกอฮอล์ก่อนและหลังเข้าร่วมโปรแกรมฯมีความแตกต่างกัน (p&lt;0.001) และระดับพฤติกรรมการดื่มเครื่องดื่มแอลกอฮอล์ระหว่างกลุ่มทดลองและกลุ่มควบคุมหลังทดลองมีความแตกต่างกัน (p &lt;0.001) ระดับพฤติกรรมการดื่มแอลกอฮอล์ทั้งในกลุ่มกลุ่มทดลองและกลุ่มควบคุมไม่พบพฤติกรรมการดื่มระดับสูง (&gt;3วัน/สัปดาห์) มีเพียงกลุ่มพฤติกรรมการดื่มในระดับปานกลาง(1-3วัน/สัปดาห์) และระดับน้อย (≤4วัน/เดือน) ทั้งนี้ในกลุ่มทดลองมีการเปลี่ยนแปลงของระดับพฤติกรรมการดื่มแอลกอฮอล์จากระดับปานกลางเป็นระดับน้อยร้อยละ 64.71 (p&lt;0.001) แต่ไม่พบการเปลี่ยนแปลงดังกล่าวในกลุ่มควบคุม ดังนั้นการประยุกต์แนวคิดแบบแผนความเชื่อด้านสุขภาพ ทฤษฎีสมรรถนะแห่งตนและทฤษฎีแรงสนับสนุนทางสังคม สามารถใช้เป็นเครื่องมือเพื่อปรับเปลี่ยนพฤติกรรมผู้ที่ดื่มแอลกอฮอล์ในรูปแบบเสี่ยงต่ำหรือเสี่ยงสูงได้
DOI: 10.14457/tu.the.2017.897
title: อิทธิพลของวัฒนธรรมกระแสนิยมที่มีต่อการบริโภคอาหารเคลื่อนที่ (food truck) ในกรุงเทพมหานคร

description: การศึกษานี้มีวัตถุประสงค์เพื่อศึกษาอิทธิพลของวัฒนธรรมกระแสนิยมที่มีต่อการบริโภคอาหารเคลื่อนที่ (Food Truck) ในกรุงเทพมหานคร เพื่อใช้วัฒนธรรมกระแสนิยมเป็นเครื่องมือในการนำวัฒนธรรมกระแสนิยมมาสร้างกลยุทธ์ทางการตลาดโดยเฉพาะการสร้างความแตกต่าง ผลการวิจัยพบว่าวัฒนธรรมกระแสนิยมมีส่วนช่วยในการสร้างภาพลักษณ์ที่ดีของการบริโภคอาหารเคลื่อนที่ เกิดการบอกต่อผ่านกลุ่มสังคมออนไลน์อย่างรวดเร็ว การศึกษาครั้งนี้จึงจะเป็นการนำไปสู่การสร้างความสำเร็จอย่างยั่งยืนส่งต่อไปในอนาคตให้กับทางเลือกใหม่ในการบริโภคอาหารประเภทอาหารเคลื่อนที่ (Food Truck)
DOI: 10.14457/tu.the.2017.898
title: การจัดการองค์กรทางศิลปวัฒนธรรม: กรณีศึกษา มูลนิธิดุริยประณีต

description: การจัดการองค์กรทางศิลปวัฒนธรรม กรณีศึกษา มูลนิธิดุริยประณีต เป็นการวิจัยเชิงคุณภาพ โดยมีวัตถุประสงค์เพื่อ 1) ศึกษารูปแบบการจัดการองค์กรทางศิลปวัฒนธรรมของมูลนิธิดุริยประณีต และ 2) เพื่อเสนอแนะแนวทางการจัดการองค์กรทางศิลปวัฒนธรรม ผลการ ศึกษาพบว่าการจัดการองค์กรของมูลนิธิดุริยประณีตมีวิธีการจัดการองค์กรด้วยส่วนสำคัญหลัก 3 ส่วน คือ ส่วนที่ 1 ทรัพยากรการบริหาร มีปัจจัยที่จำเป็นและเกื้อหนุนให้องค์กรดำเนินการได้อย่างมีประสิทธิภาพ 4 ปัจจัย คือ 1) บุคคล 2) วัสดุอุปกรณ์ 3) เงิน และ 4) การจัดการ ส่วนที่ 2 กระบวน การจัดการ มีการนำทรัพยากรการบริหารมาดำเนินการ 4 ขั้นตอน คือ 1) การวางแผน 2) การจัดองค์กร 3) การนำ และ 4) การควบคุม ส่วนที่ 3 เครือข่าย พบว่าปัจจัยหลักที่นำไปสู่ความ สำเร็จของมูลนิธิดุริยประณีต คือ การสร้างเครือข่ายองค์กร โดยมีเครือข่ายเกิดขึ้นทั้งภายในและภายนอกองค์กร สำหรับแนวทางการจัดการองค์กรทางศิลปวัฒนธรรมประกอบด้วยองค์ประกอบสำคัญ 3 ส่วน คือ ต้องบริหารทรัพยากรการบริหารให้เกิดประโยชน์สูงสุด พร้อมนำสู่กระบวนการจัดการโดยอาศัยความร่วมมือจากเครือข่ายซึ่งจะช่วยเอื้อและสนับสนุนให้องค์กรดำเนินกิจกรรมไปได้อย่างราบรื่น เพราะฉะนั้น การบริหารจัดการองค์กรทางศิลปวัฒนธรรมต้องมีความพร้อมและเชื่อมโยงองค์ประกอบทั้ง 3 ส่วนนี้อย่างเหมาะสม องค์กรจึงจะประสบความสำเร็จและบรรลุเป้าหมายได้อย่างมีประสิทธิภาพ
DOI: 10.14457/tu.the.2017.899
title: ปัจจัยที่มีผลต่อความพึงพอใจของนักลงทุนในโมบายแอปพลิเคชันประเภทซื้อขายหุ้น

description: การศึกษาเรื่องปัจจัยที่มีผลต่อความพึงพอใจของนักลงทุนในโมบายแอปพลิเคชันประเภทซื้อขายหุ้นในครั้งนี้ เป็นการวิจัยเชิงปริมาณ มีวัตถุประสงค์เพื่อศึกษาพฤติกรรมการใช้งานและความพึงพอใจของนักลงทุนในโมบายแอปพลิเคชันประเภทซื้อขายหุ้น โดยใช้แบบสอบถาม เก็บข้อมูลกลุ่มตัวอย่าง จำนวน 400 ชุด แล้วนำข้อมูลมาทำการวิเคราะห์ ผลการวิจัยพบว่า มีผู้ใช้งานแอปพลิเคชันประเภทซื้อขายหุ้น ร้อยละ 53 กลุ่มตัวอย่างส่วนใหญ่เป็นเพศหญิง มีอายุระหว่าง 20-30 ปี มีอาชีพเป็นพนักงานรัฐวิสาหกิจ มีการศึกษาระดับปริญญาตรี และมีรายได้อยู่ระหว่าง 20,001-40,000 บาท กลุ่มผู้ใช้งานส่วนใหญ่เปิดรับข่าวสาร 1-3 ปี มีความถี่ในการใช้งาน 1-2 ครั้งต่อชั่วโมง ใช้อุปกรณ์ iphone และการเทรดผ่านแอปพลิเคชันประเภทซื้อขายหุ้นปริมาณต่ำกว่า 50,000 บาทต่อวัน ความพึงพอใจต่อการใช้งานแอปพลิเคชันประเภทซื้อขายหุ้น พบว่ากลุ่มผู้ใช้งานส่วนใหญ่มีความพึงพอใจในการใช้งานด้านหน้าต่างการใช้งาน ด้านการทำงานของโปรแกรม และด้านความปลอดภัยของโปรแกรมอยู่ในระดับมาก ผู้ที่ไม่ใช้งานแอปพลิเคชันประเภทซื้อขายหุ้นส่วนใหญ่ให้เหตุผลของการไม่ใช้งานอันดับหนึ่ง ได้แก่ ไม่มีความรู้ในการใช้งานแอปพลิเคชันประเภทซื้อขายหุ้นผลการทดสอบสมมติฐาน พบว่า ปัจจัยด้านหน้าต่างการใช้งาน ด้านการทำงานของโปรแกรม และด้านความปลอดภัยของโปรแกรม มีผลต่อความพึงพอใจต่อการใช้งานแอปพลิเคชันประเภทซื้อขายหุ้น อย่างมีนัยสำคัญที่ 0.01